Slipo

**Slipo** je slovenský raper a člen bratislavských hip-hopových skupín L.U.Z.A. a Názov Stavby. Spolu s Názvom Stavby vydal v roku 2003 album *[[Reč naša]]* a v roku 2007 album *[[3mená 4písmená]]* so skupinou L.U.Z.A.

Svoj prvý sólový album vydal až po viac ako 15 rokoch svojej kariéry a to v roku 2014. Album nesie názov *[[Kde je rap?]]* a spoluautorom je dvorný producent a DJ skupiny L.U.Z.A. Hajtkovič.

## Hudobná kariéra
### Začiatky, Názov Stavby (1995 – 2003)
Začínajúce hip-hopové skupiny *Luza* (názov L.U.Z.A. vtedy ešte nepoužívali) (Čistychov, Slipo, DJ Hajtkovič) a *Drvivá Menšina* (DNA, Bacil, Šegi100) v roku 1999 zakladajú projekt s názvom Názov Stavby a v tomto zložení začali koncertovať. Objavili sa aj na niekoľkých výberových albumoch. V začiatkoch s nimi na koncertoch občas vystupoval aj Rytmus, ale ešte pod svojím starým pseudonymom *Pa3k Metamorfolord*. V roku 2000 Názov Stavby vydáva prvú demonahrávku s názvom *[[LúzaDrviváMenšina EP]]*, vinyl *[[Názov Stavby EP]]* a napokon v roku 2003 debutový album *[[Reč naša]]*. Tento album sa v dnešnej dobe považuje za jeden zo zásadných a najlepších slovenských hip-hopových albumov v histórii.

### L.U.Z.A. – 3mená 4písmená (2003 – 2014)
Neskôr sa Slipo objavuje na albumoch rôznych slovenských a českých interpretov, ako napr. Čistychov, Drvivá Menšina, Rytmus, Miky Mora, Momo, Orion a iní.

V roku 2007 s Čistychovom a DJ Hajtkovičom ako formácia L.U.Z.A. vydáva po štyroch rokoch album *[[3mená 4písmená]]*, ktorý zožal pozitívnu kritiku a získal ocenenie Aurel za najlepší album v kategórii hip-hop v roku 2007. Medzi hosťami sa objavili len slovenskí interpreti. Album obsahuje hity ako napríklad *Večer s Lúzou*, *Aby si niečo dosiahol...* alebo *Lov*, na ktorom hosťuje Ego.

Nasledujúce roky sa Slipo objavoval na rôznych albumoch pomenej, ale jeho lyrické kvality pretrvávali.

### Kde je rap? (2014 – súčasnosť)
Po dlhšej odmlke sa Slipo rozhodol vrátiť na scénu a v roku 2014 s producentom Hajtkovičom vydal svoj debutový sólový album *[[Kde je rap?]]*. Album mal pozitívne ohlasy a Slipo ukázal, že aj po mnohých rokoch má stále čo ponúknuť. Na albume sa objavilo pomerne dosť hostí a to Čistychov, Momo, Kali, Supa, Rytmus, Igor Kmeťo ml. a ďalší.

Videoklip ku skladbe *Moja cesta*, v ktorej hosťuje Rytmus, je prvým slovenským hip-hopovým videoklipom, ktorý bol natočený vo formáte 4K.

V súčasnosti sa pripravuje druhý štúdiový album skupiny L.U.Z.A., ktorý by mal byť vydaný prinajlepšom ku koncu roka 2015.

## Diskografia
### Štúdiové albumy (sólo)
* 2014: *[[Kde je rap?]]*

### Štúdiové albumy ([[L.U.Z.A.]])
* 2007: *[[3mená 4písmená]]*
* 2015: Legenda

### Štúdiové albumy ([[Názov Stavby]])
* 2003: *[[Reč naša]]*

### Ostatné
* 1997: Lúza – *Lúza vs. polícía* (zbierka neoficiálnych nahrávok)
* 2000: Názov Stavby – *[[Názov Stavby EP]]* (vinyl)
* 2000: Názov Stavby – *[[LúzaDrviváMenšina EP]]* (demo CD)
* 2004: Názov Stavby – *[[Reč naša|Reč naša EP]]* (vinyl)

### Videoklipy
* 2005: L.U.Z.A. – *Aby Si Niečo...*
* 2007: L.U.Z.A. – *Sám Sebou/Kto Do Teba Kameň*
* 2007: L.U.Z.A. – *Večer S Lúzou* (ft. Mišo Biely)
* 2008: Momo – *Uličný Rap Víťazí* (ft. Slipo a Suchý Pes)
* 2013: Momo – *Majster Slova* (ft. Separ, Slipo)
* 2013: L.U.Z.A. – *Víkend* (ft. Mišo Biely)
* 2013: Slipo & Hajtkovič – *Dýka do chrbta*
* 2014: Slipo & Hajtkovič – *Moja cesta* (ft. Rytmus)
* 2014: Slipo & Hajtkoviť - Kde je rap?
* 2015: Slipo & Hajtkovič – *Kde sa ľudia skurvyli* (ft. Čistychov)
* 2015: Hip Hop Žije & DJ Wich – *#27*
* 2015: Miky Mora – *Staré Časy* (ft. Slipo, Mišo Biely) 
* 2015: L.U.Z.A. - *Priamo z Petržalky II.*   
* 2015: Bacil - Zombie (ft. Čistychov a Slipo)
*2017: Peter Pann - NUDA (ft. Momo, Matej Straka, Slipo, Čis T)
*2020: Miky Mora - DNES (ft. Slipo, Kali a Vajdis)

## Ocenenia a nominácie
;Aurel

## Referencie

Kategória:Slovenskí reperi